Skift lokalavis Amager Avisen Amager Bladet Bagsværd/Søborg Bladet Ballerup Bladet Bov Bladet City Avisen Det Ny Odsherred Frederiksberg Bladet Frederiksværk Ugeblad
Gråsten Folkeblad
Haderslev Ugeavis
Kolding Ugeavis Korsør Posten Lokalavisen for Nørrebro /
Nord-vest Lokalavisen
Taastrup Lokalbladet
Ringsted Skælskør
Avis Sorø Avis Sønderborg Ugeavis Ugeposten Valby Bladet Vanløse Bladet Vestegnen Vesterbro Bladet Østerbro Avis Aabenraa Ugeavis

Forside

Nyheder

Sport

Kultur

Kommune

Ø-Rådet

Debatten

Annoncering

Kontakt

Læsershop

Madguide

Restaurantguide

Spil

Horoskop

Dragør
Kommune

Tårnby
Kommune

Københavns

Tirsdag den 26. august 2008

Søg på Amager Bladet : Har du ikke modtaget Amager
Bladet?

En uønsket grisestald

LOKALHISTORIE: Den tyske værnemagt eksproprierede sig til blandt andre Ernst
Nielsens gård i 1943 og byggede blandt andet en to etagers grisestald til. En
bygning, der blev tovtrækkeri om, da krigen var slut.

Af Dines Bogø .
Mandag den 25. august 2008, 17:41

I 1920 begyndte staten at ekspropriere jordarealer på østsiden af Amager til
brug for den planlagte lufthavn. Blandt andet blev Kastrup-gårdene Petersdal og
Østergaard købt. På Petersdals jorde, der lå nordligst, blev lufthavnen anlagt i
første omgang med administrationsbygning, et par hangarer og græsarealer.

Det sydlige område omkring Østergaard blev først taget i brug, da den
tyske værnemagt i 1941-1942 anlagde de første betonbaner og kort tid efter
opbyggede hangarområdet i Lufthavn-Syd.

Da tyskerne fik Østergaard
fjernet, anmodede man samtidig de danske myndigheder om, at skaffe en
erstatningsgård tæt ved lufthavnen. Man havde brug for et lokalt landbrug, der
kunne forsyne mandskabet. Valgte faldt på Ernst Edvard Nielsens gård på Ryvej 39
lige ved indkørslen til Lufthavn-Syd. Gården, der er opført ved 'udflytningen' i
1811, blev eksproprieret, og familien Nielsen blev anmodet om at fraflytte
gården.

Tyskerne valgte også af og til at 'leje' en bygning, for eksempel
et hotel. Ejerne havde ikke noget valg, under alle omstændigheder måtte de
'frivilligt' forlade deres ejendom, uanset om den blev lejet eller
eksproprieret. Ofte fik ejerne mindre end 24 timer til at fjerne deres
personlige ejendele.

Den nye 'gårdejer'

Den nye tyske 'godsejer' hed Schultze. De danske ansatte på gården fortalte,
at han gik i en slags hjemmelavet uniform: Spidsbukser, lange støvler,
uniformsjakke og tyrolerhat. Schultze, der havde forstand på landbrug, rykkede
ind på gården 10. maj 1943. Den formelle overtagelse godkendte Københavns Amt
15. juni 1943.

Noget af det første Schultze gjorde var at navngive
gården. Den skulle ikke hedde 'Ernst Nielsens gård', men Søgaard. Skiltet blev
opsat over porten på nordsiden lige ud til Ryvej. Gårdejer Ernst Nielsen og
familien flyttede cirka en halv km væk til villa Ny-Bo på Ndr. Dragørvej
153.

Schultze var hurtig. Han forlængede to af gårdens længer. Her blev
der indrettet kostald, og i skellet ind mod hønsefarmen i nr. 41 opførte han en
478 m2 stor, høj bygning, en grisestald i to etager med plads til 500 svin.
Gården fungerede også som et mindre, tysk benzinlager. Der var nedgravet mange
benzintromler på ejendommen.

Schultze var også entreprenør. Sideløbende
med, at Schultze passede aktiviteterne på gården, koordinerede han også flytning
af jord til 22 flyverskjul. Langs den nyanlagte otte km lange
ringvej/betonrullebane syd for lufthavnen opførte tyskerne tre hangarer, mange
barakker og de nævnte flyverskjul. Jorden til flyverskjulene blev flyttet med
tipvogne, og flere steder i St. Magleby kan man stadig se små bakker på
markerne, hvor tilført overskudsjord efter krigen er blevet
udjævnet.

Flyverskjulene var forbundet til beton-rullebanen ved hjælp af
store, tunge 12-takkede fliser. Fliserne havde syv huller, og når græsset groede
op gennem hullerne, var stikbanerne svære at observere fra luften. Fliserne kan
man stadig finde på Sydamager og ved alle tidligere tyske militæranlæg i
Danmark. Fliserne, der blev anvendt på Sydamager, blev fremstillet inde i
Lufthavn-Syd lige over for Søgaard. De lokale kaldte dem også 'Russersten' måske
fordi russiske krigsfanger, ud over alt det andet manuelle arbejde for tyskerne,
også blev sat til at støbe fliser.

Naboerne

1945. Den tyske grisestald set fra
nabogrunden. (Foto udlånt af Flemming Bigum, der ses i forgrunden som meget
ung).

Mod vest ved siden af Søgaard på Ryvej lå Jensens 'Ry kontrolhønseri'.
Tyskerne blandede sig ikke i driften, og det har sikkert passet dem fint, at de
kunne købe yderligere lokale forsyninger.

På den anden side af hønseriet
lå fotograferne Rossing og Rohdes hundekennel 'Stor Rytter'. De havde tidligere
haft hundekennel på Drogdensvej tæt ved den gamle Dragør By, men naboerne havde
klaget over støjen. De to damer havde håbet, at de havde fundet det rigtige sted
på Ryvej. De købte en større grund i 1937, og der blev tinglyst, at der måtte
være støjende erhverv (hundekennel). Men det hjalp ikke meget. Nu var det
tyskernes støj, der generede hundene. På grund af hangarbyggeriet på den anden
side af hegnet og larmen fra antiluftskyts besluttede fotograferne at flytte.
Ejendommen blev forladt, og i november 1942 blev deres kennel permanent flyttet
til Slangerup. Tyskerne overtog ejendommen.

1945

Indkørslen til gården. (Foto forf. 2008). FOTO
KAN EVT. UDELADES.

Søgaard forsynede blandt andet de to køkkener, som tyskerne havde i
Lufthavn-Syd, samt to køkkener, der lå ved barakkerne henholdsvis ved nuværende
A.P. Møllers Allé og ved Jægervej. På et tidspunkt manglede Schultze
lagerkapacitet, hvorefter han kort meddelte ejeren på Tvillingegård på Ndr.
Dragørvej, at en af hans lader nu var beslaglagt af Værnemagten.

Schultze
kedede sig ikke. Manglede han selskab, lod han Ernst Nielsens to røde
frederiksborgheste Tulle og Fylla spænde for vognen, så yngre damer, han havde
inviteret fra København, standsmæssigt kunne afhentes på St. Magleby
jernbanestation.

Da krigen sluttede, havde Schultze bestemt ikke lyst til
at spadsere hele vejen hjem til resterne af 'Det tredje Rige'. Han klargjorde
den gule kalechehestevogn. Pakkede vognen og en åben ladvogn med alt, hvad han
mente, der skulle med på hjemrejsen. Han blev stoppet inden han nåede grænsen.
Vogne, heste og hans effekter blev konfiskeret. Heste og vogne blev ikke sendt
retur til Dragør.

Jordlovsudvalget

1946. Sydlige del af Københavns Lufthavn.
Søgaard markeret. Tyskerne havde selvfølgelig tildelt numre til alle bygninger i
lufthavnen og ligeledes til deres bygninger uden for lufthavnen. Søgaard fik nr.
112. De optrukne linjer er godsspor. Jernbanen var forbundet til Amagerbanen syd
for Tømmerup Station. VIGTIGT. FOTO BØR UDELADES, HVIS DET IKKE KAN GENGIVES I
PASSENDE STOR DETALJERET STØRRELSE.

Meget hurtigt efter befrielsen skulle der gøres op med 'unationale kræfter'.
Ud over personer, der på en eller anden måde havde arbejdet for tyskerne, ville
man også undersøge, om danske havde tjent ekstraordinært på den tyske
besættelse. Indenrigsministeriets Afviklingsudvalg gennemgik alle
beslaglæggelser, lejeaftaler og eksproprieringer. Ernst Nielsen gård var som
nævnt overtaget af Den danske Stat, men Staten ønskede ikke at drive grise- og
kvægfarm eller gartneri. Man ønskede at sælge gården tilbage til den oprindelige
ejer.

Ernst Nielsen ville selvfølgelig gerne have gården tilbage, men da
han var gartner, havde han ikke brug for tyskernes udbygninger, herunder den
store toetagers grisestald. Indenrigsministeriet mente, at tilbygningerne var en
forbedring af ejendommen, og at Ernst Nielsen ved tilbagekøbet af sin gård
skulle betale for den værdiforøgelse.

Sagen gik i hårdknude, og i
mellemtiden blev en forvalter indsat af Statens Jordlovsudvalg som daglig leder
til afløsning for Schultze. Først efter lange forhandlinger lykkedes det Ernst
Nielsen i sommeren 1948 at få overbevist ministeriet om det urimelige i, at han
ikke kunne få sin gård tilbage, uden at købe alle de tyske bygninger.
Ministeriet ville ikke tabe ansigt, og der blev derfor indgået et forlig. Ernst
Nielsen kunne købe sin gård tilbage mod at betale 8.000 kr. (cirka 150.000 kr. i
nutidsværdi) for løsøre.

Ernst Nielsen gård på Ryvej 39, som tyskerne
beslaglagde og døbte "Søgaard" T.v. ses hegnet til Lufthavn-Syd. T.h., hvor den
lyse bil er parkeret, lå den tyske grisestald. (Foto forf. 2004).

I forgrunden Søgaard efter grisestalden er
nedrevet blev en del af tømmeret blev genanvendt på daværende Amager Travbane på
Løjtegårdsvej. Bag ved gården ligger Ry kontrolhønseri. Foto udlånt af Dragør
Lokalarkiv.

Print
artikel - Send
artikel

Berlingske.dk

Tv flimmer
22:30 Lad det være sagt først
som sidst: Jeg er vild...

Uventet drama i
Bayreuth
22:30 Egentlig skulle den 88-årige Wolfgang Wagner...

Vikinger vil erobre
verdensarvsliste
21:27 Kulturarvsstyrelsen overvejer at ansøge om at
få...

Film hædret i Odense
20:19
Efter en vellykket uge med forevisninger af ikke...

Camp X bliver til
teater
19:03 Camp X skifter navn og søger en »helt almindelig...

Kongeligt billetsalg gik i
sort
19:03 I dag åbnede Det Kongelige Teater for løssalget...

The Sandmen klar med
nyt
20:22 I 2006 gjorde solidt rockende The Sandmen...

Connery udgiver
selvbiografi
20:16 Sean Connerys selvbiografi "Being a Scot"...

Hitchcock var en ensom
mand
18:18 Hitchcock led af mindreværdskomplekser, og som...

Mette Mæt hjælper
verden
18:38 Bøger: »En dråbe i havet«

Rejser

2 uger til Phuket, Thailand

Karon Beach er perfekt til en afslappende ferie. 2 uger for kun kr.
6.499,- SPAR kr. 1.750,-

Herregårdsweekend nær Vejle

3 dage på Vejlefjord Hotel & Konference i Stouby. Pris 1.299,-

TILBUD

12" Zepto bærbar

Lille, nem og handy – lang batterilevetid, 12" Notus A12 er den perfekte
studiecomputer. kr. 7.995,-

Full HD Pantheon 42" fjernsyn

Super 42'' fjernsyn fra Zepto. kr. 5.999,- eks .levering.

Kassel Støvsuger

Lækker støvsuger fra Kassel. Kun kr. 599,-

Vin

12 flasker argentina vin

12 flasker fantastisk vin med gratis levering indenfor 2-3 dage, kr.
960,-. Normalpris kr. 1.200,-

12 flasker vin fra Sydafrika

12 flasker fantastisk vin med gratis levering indenfor 2-3 dage, kr.
749,60,-

New World vinkasse

6 flasker af vores mest trendsættende vine. Inkl. levering 2-3 dage, Kr.
954,70

Vælg kategori Rejser TILBUD Vin

Ugens avis

Mest læste

Døgn

Uge

Måned

Amager
hårdt ramt af uvejr

Amager
Strandpark er ikke Hornbæk

Bondam
skrotter flere p-pladser

Sølvkajakken:
Vi er som et ægtepar

Frede
Fup skriver slagsang til FC Amagers fanklub

Færre
Amager-ambulancer kan koste menneskeliv

Amager
Strandpark er ikke Hornbæk

Europark
annullerer parkeringsbøde

Frede
Fup skriver slagsang til FC Amagers fanklub

Nyt
borgerparti på vej i Dragør

FC
Amager indledte med festfyrværkeri

Store
flyttedag i Ullerup

Målfabrikken
Jochumsen & Nielsen A/S

FC
Amager-fans i chok

Et
minuts stilhed for Bondegården

Lokale nyheder fra: Sundby | Christianshavn | Tårnby | Dragør -
Sitemap